Številke: 385-4/2020/55, 385-4/2020/61 in 385-4/2020/62

Datum: 24.11. 2020

Zadeva: Javni poziv za izbor digitalnih inovacijskih stičišč (DIH)

za Evropska digitalna inovacijska stičišča (EDIH) – Vprašanja in odgovori

Vprašanje št. 1 se nanaša na javni poziv (poglavje Pogoji za prijavo, stran 3), in sicer na pogoj, da se prijavitelj lahko prijavi samo z eno vlogo:

*Ali je kot prijavitelj mišljen samo vodilni partner ali tudi ostali partnerji v konzorciju? - z drugimi besedami - ali je lahko ista institucija konzorcijski partner v več oddanih vlogah?*

Odgovor:

V javnem pozivu je med posebnimi pogoji navedeno, da se lahko prijavitelj na javni poziv prijavi samo z eno vlogo. Pri tem enojnost vloge razumemo kot pogoj v primeru bodisi samostojne vloge bodisi vloge v funkciji vodilnega partnerja konzorcija. V primeru vključevanja v konzorcije v vlogi partnerja, ki ne prevzema vodilne funkcije, je dovoljeno sodelovanje v več vlogah. Ista institucija je torej lahko konzorcijski partner v več oddanih vlogah, vendar pri tem poudarjamo, da dvojno financiranje istovrstnih aktivnosti ni dopustno.

Sklop vprašanj vezanih na sklop upravičenih stroškov (Poglavje 3, stran 3 in dalje) obravnavamo kot vprašanje št. 2:

* *obdobje vsebinskega in finančnega načrtovanja je 3 leta (obrazec 11) – kakšne so omejitve financ (min/max) na leto oz. za obdobje 3 let? V prejšnjem predlogu je bilo govora o 500K EUR/leto?*
* *kaj je mišljeno pod postavko trenutno podprete aktivnosti – stroški?*
* *ko govorimo o trenutno podprtih aktivnostih (v smislu EUR) ali to govorimo o storitvah na področju digitalizacije ali celotnega delovanja/poslovanja posameznega parterja?*
* *kaj v kontekstu zgornjega vprašanja pomeni to v primeru fakultete in podjetij - navajajo celotne pričakovane prihodke ali kaj druga?*
* *ko vrednotimo stroške dela – katere urne postavke uporabimo?*
* *ali je določena višina posrednih stroškov?*
* *ali so dovoljeni stroški za zunanje izvajalce?*
* *kaj vključujejo stroški delovanja?*
* *ali obstajajo omejitve (min, max, %) na posamezno skupino stroškov (stroški dela, stroški delovanja, ocena naložb)?*
* *kaj je mišljeno pod postavko zasebnih sredstev oz. kaj je razlika med lastnimi in zasebnimi sredstvi?*

Odgovor:

Uvodoma želimo poudariti, da z javnim pozivom ne dodeljujemo sredstev, temveč zgolj izbiramo entitete, ki bodo Evropski komisiji (EK) predlagane v drugo fazo postopka izbora prihodnjih Evropskih digitalnih inovacijskih stičišč (EDIH). Pri tem kot krovni dokument uporabljamo *European Digital Innovation Hubs in Digital Europe Programme*, ki je v trenutno veljavni različici dostopen na <https://ec.europa.eu/digital-single-market/en/node/94164>.

V tem oziru v javnem pozivu ne zahtevamo podrobnih načrtov finančnega delovanja. Naš namen je ugotoviti, ali imajo prijavitelji izdelane finančne načrte, ki so vzdržni. Glede na to, da bo več o upravičenih stroških znanega ob objavi postopka s strani EK (kot pojasnjeno tudi v zadnji verziji dokumenta *European Digital Innovation Hubs in Digital Europe Programme*), je obrazec številka 11 indikativne narave. Omejitev pri vašem načrtovanju sredstev ni, o predvideni višini sredstev za EDIH pa omenjeni dokument v trenutnem osnutku piše na strani 16 (točka 2.1.) in na strani 30.

Kot trenutno podprte aktivnosti razumemo vaše aktualno delovanje in aktivnosti, ki jih morebiti že opravljate; kar je ključno predvsem za že obstoječe DIH-e, ki bi želeli svoje aktivnosti nadgraditi z vsebinami vezanimi za EDIH. V tem delu lahko torej opredelite vaše trenutne aktivnosti in pripadajoče višine stroškov. Obrazec je namenjen jasni razmejitvi med obstoječimi aktivnostmi in aktivnostmi, ki se bodo potencialno vodile v okviru EDIH mreže in sofinanciranja.

Glede razmejitve na partnerje, velja to za področje digitalne preobrazbe. Fakultete in podjetja navajajo zgolj tiste aktivnosti, storitve in pripadajoče stroške, ki so bodisi vezani na trenutno delovanje DIH ali podobnih entitet bodisi jih načrtujejo v okviru razširjenega delovanja EDIH.

Pri vrednotenju stroškov dela uporabite bruto urno postavko.

Višina posrednih stroškov v zadnji različici dokumenta *European Digital Innovation Hub in Digital Europe Programme* ni omejena. Je pa v omenjenem dokumentu jasno navedena povezava na področje državnih pomoči in morebitne omejitve upravičenih stroškov (od strani 17 dalje).

Da, stroški za zunanje izvajalce so dovoljeni.

Tudi stroški delovanja in morebitne omejitve glede višine posamezne vrste upravičenih stroškov v zadnji različici dokumenta *European Digital Innovation Hub in Digital Europe Programme* s strani Evropske komisije niso podrobneje opredeljeni. Kot omenjeno, bodo podrobnosti predvidoma znane ob objavi postopka s strani EK.

Razlika med lastnimi in zasebnimi sredstvi se nanaša na odstotek, ki ga posamezna entiteta pokrije. Torej, pri 100 % upravičenih stroških, jih bo Evropska komisija predvidoma pokrila 50 %, kar pomeni, da preostane še predvidoma 50 %. Teh preostalih 50 % lahko prijavitelj pridobi iz sofinanciranja s strani države (kar so državna oziroma javna sredstva), iz lastnih sredstev (sredstva, ki so last vaše entitete; lahko ste jih pridobili tudi iz drugih evropskih programov, iniciativ ipd.) ali preko vlaganj podjetij, zavodov, posameznikov idr. (kar so zasebna sredstva).

Pri vsem napisanim velja omejitev, da sme biti istovrstna aktivnost financirana zgolj enkrat, saj velja prepoved dvojnega financiranja.

Ob koncu še enkrat poudarjamo, da v primeru nacionalnega izbora, torej javnega poziva, ne gre za dodeljevanje sredstev, zato prijavitelj vsebino vezano na stroške posreduje indikativno. To pomeni, da ima prijavitelj ob morebitni prijavi na postopek Evropske komisije možnost dopolnitev, posodobitev, sprememb ipd.

Vprašanji, vezani na sodelujoče organizacije (Poglavje 2, stran 3):, obravnavamo kot vprašanje številka 3:

* *Ali lahko v Javnem pozivu sodelujejo samo že obstoječi DIH-i ali lahko v pozivu kot prijavitelj kandidirajo tudi organizacije, ki trenutno še niso DIH oz. del obstoječih DIH-ov?*
* *Lahko v Javnem pozivu, kot partnerji, sodelujejo tudi organizacije, ki trenutno niso del obstoječih DIH imajo pa kompetence za sodelovanje na tem področju?*

*Če lahko, so kakšni posebni pogoji oziroma kriteriji glede oblike organizacije (gospodarska družba, zavod, ipd.) - seveda ob predpostavki, da ustreza vsem ostalim pogojem iz izjave in Javnega poziva (točka 2. Javnega poziva).*

Odgovor:

V Javnem pozivu lahko kot prijavitelj kandidirajo tudi organizacije, ki trenutno še niso DIH oz. del obstoječih DIH-ov.

V Javnem pozivu lahko kot partnerji sodelujejo tudi organizacije, ki trenutno niso del obstoječih DIH, imajo pa kompetence za sodelovanje na tem področju. Glede oblike organizacije partnerjev posebni pogoji oziroma kriteriji niso predvideni.

Sklop vprašanj, vezanih na poglavje Pogoji za prijavo, Sofinanciranje, stran 3 in Obrazce v Prilogi, obravnavamo kot vprašanje št. 4:

1. Kdo je podpisnik obrazca 1 v primeru konzorcija? Koordinator ali vsi partnerji? Prosimo za natančno navadilo katere vse obrazce morajo izpolniti vsi partnerji v primeru konzorcija in kateri obrazci so skupni.
2. Ali lahko 1 institucija nastopa v večih prijavah za EDIH (natančneje – institucija z eno davčno številko). V pozivu je namreč zapisano: »Prijavitelj se lahko na javni poziv prijavi samo z eno vlogo.« Ali se to nanaša na vse partnerje konzorcija?
3. Kaj se zgodi v primeru, da se ena institucija prijavi na dve vlogi (in koordinator o tem ni obveščen). Ali to pomeni, da vloga celotnega konzorcija ni sprejeta ali se izloči le ta partner, ki je svojo vlogo dvakrat podal?
4. Ali je dovoljeno preseči predviden prostor za določeno točko znotraj prijave, v kolikor je nemogoče zagotoviti vse informacije na predviden prostor in za koliko je le-tega možno preseči?
5. Obrazec 7: Koliko dodatnega prostora lahko namenimo vprašanjem (saj pred tabelo ni predvidenega prostora za sam opis spodnjih ključnih točk):
   * Predstavite konzorcij, njegove kompetence in vloge
   * Predstavite ključne prednosti posameznih partnerjev, predstavite njihove kapacitete in resurse
6. Obrazec 7: Ali lahko tabelo pri opisu partnerja razširimo? Pri tako velikih institucijah kot je UM ter IJS je je utemeljitev v nekaj stavkih precej težko napisati.
7. Obrazec 7: Raziskovalna enota. UM v prijavo vstopa z preko 100 laboratoriji in inštituti – kaj naj napišemo v ta razdelek?
8. Ali lahko prijavnici dodajamo priloge – torej pisma podpore domačih in tujih organizacij, ki dokazujejo naše tesno sodelovanje z domačim in tujim okoljem? Kot tudi Gantt-ov diagram z opisanimi mejniki?
9. Iz samega razpisa smo razumeli, da država želi vzpostaviti 2 EDIH-a z različno ciljno skupino -1 fokusiran na SME in 1 fokusiran na javno upravo. Ali je prijava s fokusom na obe ciljni skupini s strani 1 prijavitelja (konzorcija) mogoča in smiselna?
10. Ali bo financiranje operacije DIGITALIZACIJA 2019-2023 kakorkoli vplivalo na financiranje konzorcija Digi-si v primeru izbora in kasnejšega sofinanciranja države? Če da, na kakšen način.

Odgovor:

1. Podpisnik obrazca št. 1 je vsak partner v konzorciju, saj je ključni namen te izjave ugotovitev, da so vsi partnerji v dobrem finančnem stanju. Vsak partner konzorcija torej izpolni oziroma podpiše obrazca št. 1 in 14.
2. Odgovor na to vprašanje smo že objavili. Podajamo povezavo na objavljeni odgovor: <https://www.gov.si/zbirke/javne-objave/javni-poziv-slovenskim-digitalnim-inovacijskim-sticiscem-dih-ki-zelijo-postati-evropska-digitalna-inovacijska-sticisca-edihnov-javna-objava/>
3. Vprašanje je povezano z vprašanjem št. 2, dodajamo pa, da velja pravilo prepovedi dvojnega sofinanciranja istovrstnih aktivnosti.
4. Ne, obrazcev ni dovoljeno preseči.
5. Pisanje pred tabelo ni dovoljeno. Tabela, kjer se predstavljajo vsi partnerji konzorcija, naj se kopira glede na število partnerjev, kakor smo navedli že v navodilih. Torej za vsakega partnerja ena tabela, ki se kopira glede na število partnerjev. Tabelo dodajamo spodaj v pojasnitev; npr. v kolikor je število partnerjev 7, morate spodnjo tabelo kopirati sedemkrat in jo izpolniti za vsakega partnerja posebej.

|  |  |
| --- | --- |
| Organizacija | Naziv: …………………………. |
| Raziskovalna enota/oddelek  [v kolikor obstaja] | Raziskovalne aktivnosti: …………………………………………………………………………..  …………………………………………………………………………………………………………………………………………………………  …………………………………………………………………………… |
| Vloga v EDIH | *Opis vloge partnerja v EDIH in njihov doprinos k projektu*  *………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………* |

Iz tega pregleda bo dovolj jasna tako predstavitev konzorcija in njegovih kompetenc kot vloga posameznih partnerjev, ki pa jo dodatno obrazložite v obrazcu št. 8.

1. Ne, obrazci so določeni in se ne spreminjajo. V ta namen kopirate za vsakega partnerja svojo tabelo, kot predstavljeno v vprašanju št. 6, namen pa je izpostaviti ključen doprinos posameznega partnerja.
2. Če je raziskovalnih enot za področja, ki jih mora potencialnih EDIH v prihodnje pokriti toliko, da jih ni mogoče vpisati v predviden obrazec, na tem mestu zapišite, s koliko raziskovalnimi enotami vstopate v prijavo ter seznam z opredeljeno vlogo v EDIH vseh, priložite prijavi kot prilogo.
3. Da, vlogi lahko priložite dodatno gradivo, za katero ocenjujete, da je ključno za naše razumevanje celotne vloge in je povezano z dopolnitvijo vsebin, predstavljenih v obrazcih.
4. Javni poziv je namenjen izboru entitet, ki bodo preko nacionalnega postopka dobile priložnost za sodelovanje v postopku Evropske komisije. V javnem pozivu nikjer nismo omejili področij sodelovanja. Verjamemo, da je odločitev, s katerimi partnerji se boste povezali, da boste lahko zagotovili želene storitve, povsem vaša.

Prav tako nikjer nismo omejili delovanja prihodnjih EDIH na zgolj eno ciljno skupino. Usmeritev države je podpreti digitalno preobrazbo tako v javni upravi kot v gospodarstvu, pri čemer lahko EDIH svoje storitve ponuja bodisi eni bodisi obema ciljnima skupinama. Tako je torej povsem vaša tudi odločitev, ali se odločite za več področij, vsebin, ciljnih skupin, tehnologij ipd.

Več glede storitev, ki jih mora zagotavljati prihodnji EDIH, je opredeljeno v dokumentu Evropske komisije *European Digital Innovation Hub in Digital Europe Programme* od strani 7 dalje. Zadnja različica dokumenta je dostopna na <https://ec.europa.eu/digital-single-market/en/node/94164>.

1. Projekta Digitalizacija 2019-2023, ki ga omenjate, ne poznamo, prav tako nismo seznanjeni s katerimi aktivnostmi in za katere upravičene stroške se sofinancira. Točnega odgovora vam tako ne moremo podati. Vsekakor pa vas napotujemo, da podrobneje pregledate področje, kjer je opredeljeno povezovanje z drugimi evropskimi programi od strani 13 dalje v zadnji verziji dokumenta Evropske komisije *European Digital Innovation Hub in Digital Europe Programme*, ki je dostopen na <https://ec.europa.eu/digital-single-market/en/node/94164>. Na tem mestu so redno objavljene vse posodobitve dokumenta.

Vse zainteresirane napotujemo, da redno spremljate posodobitve Evropske komisije na temo EDIH na tej povezavi: <https://ec.europa.eu/digital-single-market/en/european-digital-innovation-hubs-digital-europe-programme-0>.

Pripravili:

mag. Polona Jerina,

Mojca Štruc

mag. Peter Geršak

državni sekretar